proxectonos/corpus_dominio_legal_administrativo_tmp huggingface dataset:
07/07/2020 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva de expediente de crédito extraordinario 2020-crext-04 por importe de 10.000,00 euros, financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO 2020-CREXT-04 POR IMPORTE DE 10.000,00 EUROS FINANCIADO CON BAIXAS POR ANULACIÓN. O Pleno da Corporación municipal, en sesión ordinaria celebrada o día 28 de maio de 2020 aprobou inicialmente o expediente de modificación orzamentaria por crédito extraordinario 2020-CREXT-04 dentro do vixente Orzamento municipal do exercicio 2020. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles nos Servizos Económicos do Concello, na rúa Galeras nº 5, aos efectos de que se presentasen as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que faixe público o resumo por capítulos do citado orzamento, unha vez incorporada esta modificación, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo: O que se fai público para xeral coñecemento. Santiago de Compostela, 2 de xullo de 2020 A CONCELLEIRA DELEGADA DE ECONOMÍA e FACENDA Marta Abal Rodríguez
07/07/2020 | Administración LocalMunicipal
Noia
Administración Financeira. Intervención
Aprobación incial expediente modificación de créditos: 1/2020 créditos extraordinarios

Acordo do Pleno do Concello de Noia polo que se aproba inicialmente o expediente de modificación de créditos n. º 1/2020 do Orzamento en vigor, na modalidade de Crédito extraordinario financiado con Remanente líquido de tesouraría. O Pleno deste Concello, en sesión ordinaria celebrada o día 30/06/2020, acordou a aprobación inicial do expediente de Crédito extraordinario financiado con Remanente líquido de tesouraría. Aprobado inicialmente o expediente de Crédito extraordinario financiado Remanente líquido de tesouraría, por Acordo do Pleno de data 30/06/2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días hábiles, a contar desde o día seguinte ao de publicación do presente anuncio en leste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://noia.sedelectronica. gal]. Se transcorrido o prazo non se presentaron alegacións, considerarase aprobado definitivamente devandito Acordo. Noia, 2 de xullo de 2020 O Alcalde, José Santiago Freire Abeijón
07/07/2020 | Administración LocalMunicipal
Fene
Secretaría
Exposición pública padróns fiscais 2020

Aprobados provisionalmente por resolución da alcaldía núm.590/2020, de 2 de xullo, os padróns fiscais da taxa pola prestación do servizo de recollida de residuos sólidos urbanos, tratamento e eliminación dos mesmos, taxa pola prestación de servizos no cemiterio municipal e taxa pola ocupación de vía pública con pasaxes permanentes, correspondentes ao exercicio 2020, quedan expostos ao público neste Concello durante o prazo de un mes, a contar dende a publicación do presente anuncio no BOP aos efectos de que poidan presentarse as reclamacións ou alegacións pertinentes ante a alcaldía. O anuncio terá a consideración de notificación colectiva conforme determina o artigo 102.3 da Lei 58/2003, de 17 de decembro, xeral tributaria tributaria e 24 do Rd 939/2005, de 29 de xullo, polo que se aproba o Regulamento Xeral de Recadación. Se ao remate do período de exposición pública non se presentaran reclamacións, os padróns consideraranse definitivamente aprobados. Fene, 3 de xullo de 2020 O alcalde Asdo.: Juventino José Trigo Rey
13/07/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva da modificación da relación de postos de traballo 2020

ANUNCIO Aprobación definitiva da modificación da relación de postos de traballo para 2020 Na sesión plenaria celebrada o 29 de maio de 2020, a Corporación Provincial aprobou inicialmente o expediente de modificación da relación de postos de traballo para o ano 2020. Non téndose presentado alegacións no prazo regulamentario, a dita modificación quedou definitivamente aprobada. De conformidade co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local, publícase a Relación de Postos de Traballo do 2020 coas modificacións introducidas: A Coruña, 6 de xullo de 2020. O Presidente O Secretario PDFR 26013 do 29/07/2019 O Deputado Antonio Leira Piñeiro José Luis Almau Supervía
13/07/2020 | Administración LocalMunicipal
Rianxo
Tesourería - Recadación
Aprobación prezo público campamento de verán 2020

ASUNTO: Aprobación Prezo Público CAMPAMENTO DE VERAN 2020 A Xunta de Goberno do Concello de Rianxo, en sesión celebrada o día 18/006/2020, acordou a aprobación do Prezo Público CAMPAMENTO DE VERAN 2020 tal e como se indica a continuación: Aprobar o prezo publico de 80 €/ por persoa participante Rianxo, 8 de xullo de 2020 O Alcalde, Asdo.: Adolfo Muiños Sánchez
13/07/2020 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Aprobación definitiva da modificación do Cadro de Persoal 2020

Na sesión plenaria celebrada o 29 de maio de 2020, a Corporación Provincial acordou a modificación do cadro de persoal do ano 2020. Non téndose presentado alegacións no prazo regulamentario, a dita modificación quedou definitivamente aprobada. De acordo co establecido no artigo 127 do R. D. lexislativo 781/1986, polo que se aproba o texto refundido das disposicións legais vixentes en materia de réxime local, publícase o cadro de persoal do 2020 coas modificacións introducidas. A Coruña, 6 de xullo de 2020 O Presidente O Secretario PDFR 26013 do 29/07/2019 O Deputado Antonio Leira Piñeiro José Luis Almau Supervía
13/07/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de xullo de 2020 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Narón (expediente IN407A 2019/244-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada soterramento LMT DC CRN704B-707 entre apoio D8-4 e CR Lagoas, no concello de Narón (expediente IN407A 2019/244-1), por resolución desta xefatura territorial, do 16 de xuño de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 1 de setembro de 2020, para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edicto do concello de Narón, deducida da que se someteu a información pública no DOG do 26.02.2020, no BOP do 11.02.2020 e no xornal La Voz de Galicia do 17.02.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 8 de xullo de 2020 Isidoro Martínez Arca Xefe Territorial da Coruña
13/07/2020 | Administración LocalMunicipal
Cambre
Avocación de competencias da segunda tenente de alcalde dona Lúa Sanguiñedo Álvarez dende o día 13 ao 24 de xullo de 2020

Esta Alcaldía, con data do día 7 de xullo de 2020, ditou a resolución núm.906/2020 que literalmente se transcribe a seguir: “Dona Mayra Maria Lovo Galea, segunda tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 13 ao 24 de xullo de 2020, ambos os dous incluídos, segundo o seu escrito rexistrado de entrada o día 25 de xuño de 2020 co número 3/551. Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Benestar Social a prol de dona Mayra Maria Lovo Galea, constando a súa aceptación do cargo con data 4 de xullo de 2019. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de dona Mayra Maria Lovo Galea de 2020, dende o día 13 ao 24 de xullo de 2020, ambos os dous incluídos a partir dos cales continuará no exercicio das funcións que lle foron delegadas por esta Alcaldía segundo Resolución 1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 8 de xullo de 2020 O alcalde Óscar A. García Patiño
13/07/2020 | Administración LocalMunicipal
A Coruña
Persoal
Anuncio publicación edicto emplazamiento PA 0000038-2020-M

O día 26 de xuño de 2020 ditouse o seguinte edicto: D. Manuel Ángel Jove Losada, Director de Economía, Facenda e Rexime Interior do Excmo. Concello desta cidade FAI SABER: No Xulgado do contencioso-administrativo nº 2 séguese recurso contencioso-administrativo procedemento abreviado número 0000038/2020, interposto por Natalia Mendes No e Beatriz Chas de la Calle contra a resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 20/12/2019 pola que se desestima o recurso de reposición interposto contra a convocatoria de concurso de traslados 1/19 do Concello da Coruña (BOP 07/06/2019), EXPTE 108/2019/987. Por parte do citado Xulgado, remítese oficio a este Concello co fin de que se proceda ao emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en tal caso éste se enviará sen demora, e a xustificación das localizacións unha vez se ultimen. Dando cumprimento á orde do Xulgado do Contencioso-Administrativo nº 2 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000038/2020, interposto por Jhon Alex El Harraq Unda, Maria Carmen Isabel Cartategui Navasa e Daylo Odia Alastrue contra a resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 20/12/2019 pola que se desestima o recurso de reposición interposto contra a convocatoria de concurso de traslados 1/19 do Concello da Coruña (BOP 07/06/2019), EXPTE 108/2019/987. O prazo para comparecer como demandados ante o Xulgado do Contencioso-Administrativo nº 2 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 2 da Coruña, con sede na R/ Capitán Juan Varela (Antiga sede da Audiencia Provincial), A Coruña A Coruña 30 de xuño de 2020 A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
13/07/2020 | Administración LocalMunicipal
Malpica de Bergantiños
Recadación
Aprobación definitiva do suplemento de crédito 1/2020

Aprobación definitiva do suplemento de crédito 1/2020 Aprobado inicialmente polo Pleno da Corporación con data 29 de maio de 2020 o expediente de suplemento de crédito 1/2020 do orzamento vixente e ao non terse presentado reclamacións ao mesmo dentro do prazo regulamentario de exposición ao público, segundo anuncio inxerido no BOP núm.81 do día 5 de xuño de 2020, considérase definitivo o devandito acordo de aprobación e faise público para xeral coñecemento o resumo por capítulos dos créditos do estado de gastos do orzamento deste Concello que, tras a devandita modificación, amosa o seguinte xeito: Asinado dixitalmente o 07/07/2020 O alcalde Walter Pardo Añón
13/07/2020 | Administración LocalMunicipal
Arteixo
Servicios Técnicos Área de Obras
Convocatoria do pago de importe e levantamento de actas de ocupación correspondentes ao expediente de expropiación forzosa para obtención de terreos para a execución da senda peonil na estrada AC-552 entre Quinto Pino e A Maceira

Pago importe expropiación e levantamento de actas de ocupación no Concello de Arteixo En cumprimento do disposto no artigo 293.10 e 293.11 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, este Concello resolveu proceder a efectúa-lo pagamento do importe da valoración establecida e o levantamento das actas de ocupación correspondentes ao expediente de expropiación forzosa instruído para o termo municipal de Arteixo, para “SENDA PEONIL NA ESTRADA AC-552 ENTRE QUINTO PINO E A MACEIRA, que terá lugar: Termo municipal de Arteixo Lugar: Travesía de Arteixo, n.º 249 – 3.ª planta (Edificio de Servizos Múltiples) Data: o día 05 de agosto de 2020, nos seguintes horarios:  Ás 10.30 horas:  Mauricio Andres Adrian Josue Cobacho Martinalbo  Bogdan Andrei Nerea Cristina Pintilii Longedo  Maria Dominica Enrique Cesar Sigartau Pepene  Hdos. Rosa Maria Angeles Djabali Garagarza  Ás 11.00 horas:  Pedro Leonardo Sartages Camps  Domicia Garcia Siñeriz Casanoves  Guillermo Agustin Miguel Ricardo Woodman Carralafuente  Ás 11.30 horas:  Goar Barbara Jane Venin Batioja Co fin de proceder ao pago do importe O pagamento efectuarase polo pagador deste Concello aos propietarios das fincas. O presente acordo faise público, para xeral coñecemento, advertindo aos titulares que o pagamento farase precisamente aos que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. Así mesmo comunícaselle que deberán comparecer ao acto xuntando as escrituras de propiedade das fincas. No suposto de non comparecer ou non poderse efectuar o pagamento ós titulares, procederase á consignación do importe na Caixa Xeral de Depósitos. Coincidindo co acto de pagamento, procederase ao levantamento da acta de ocupación correspondente. O pagamento ou depósito do importe da valoración establecida producirá os efectos previstos nos números 6, 7 e 8 do artigo 52 da Lei de expropiación forzosa. Arteixo, a 7 de xullo de 2020. Asinado Carlos Calvelo Martínez Alcalde-presidente do Concello de Arteixo
13/07/2020 | Administración LocalMunicipal
A Coruña
Persoal
Anuncio publicación edicto emplazamiento PA 0000055-2020-L

O día 26 de xuño de 2020 ditouse o seguinte edicto: D. Manuel Ángel Jove Losada, Director de Economía, Facenda e Rexime Interior do Excmo. Concello desta cidade FAI SABER: No Xulgado do contencioso-administrativo nº 2 séguese recurso contencioso-administrativo procedemento abreviado número 0000055/2020-L, interposto por Miriam Elisa Tosheva Calventos, Josefina Rosa Grube Reyes e Jessica Marie Punjabi Friedel contra a resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 20/12/2019 pola que se desestima o recurso de reposición interposto contra a convocatoria de concurso de traslados 1/19 do Concello da Coruña (BOP 07/06/2019), EXPTE 108/2019/986. Por parte do citado Xulgado, remítese oficio a este Concello co fin de que se proceda ao emprazamento de todos os interesados, baseándose no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente, en tal caso éste se enviará sen demora, e a xustificación das localizacións unha vez se ultimen. Dando cumprimento á orde do Xulgado do Contencioso-Administrativo nº 2 da Coruña, emprázase aos eventuais interesados, por vía edictal, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000055/2020-L, interposto por Miriam Elisa Tosheva Calventos, Josefina Rosa Grube Reyes e Jessica Marie Punjabi Friedel contra a resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 20/12/2019 pola que se desestima o recurso de reposición interposto contra a convocatoria de concurso de traslados 1/19 do Concello da Coruña (BOP 07/06/2019), EXPTE 108/2019/986. O prazo para comparecer como demandados ante o Xulgado do Contencioso-Administrativo nº 2 no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. Xulgado do Contencioso-Administrativo nº 2 da Coruña, con sede na R/ Capitán Juan Varela (Antiga sede da Audiencia Provincial), A Coruña A Coruña 30 de xuño de 2020 A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
13/07/2020 | Administración LocalMunicipal
Rois
Delegación de competencias na Xunta de Goberno Local

Unha vez finalizado o período de Estado de Alarma ocasionado pola crise sanitaria do coronavirus COVID-19 e co obxecto de ir recuperando o normal funcionamento do Concello, considérase oportuno que a Xunta de Goberno Local volva a celebrar as súas sesións procedendo a delegar novamente competencias da alcaldía na Xunta de Goberno Local, polo que, por medio da presente, PRIMEIRO.- Deixar sen efecto a avocación de competencias delegadas por esta Alcaldía na Xunta de Goberno Local realizada mediante Decreto nº 49/2020 de data 25 de Marzo de 2020. SEGUNDO.- Delegar novamente na Xunta de Goberno Local as atribucións seguintes: 1) A concesión de licenzas urbanísticas.2) Recoñecemento e liquidación das obrigas e certificacións de obras que non sexan competencia do Pleno 3) Outorgamento de subvencións cuxo importe sexa superior a 3.005,06€ e inferior a 12.000€ 4) Aprobación dos instrumentos de planeamento de desenvolvemento do planeamento xeral non expresamente atribuídos ao Pleno, así como os instrumentos de xestión urbanística e dos proxectos de urbanización. TERCEIRO.- Notificar a presente resolución aos membros da Xunta de Goberno local e ordenar a súa publicación no Boletín Oficial da Provincia. CUARTO.- Dar conta da presente resolución ao Pleno na primeira sesión que se celebre. Rois, 23 de xuño de 2020 Documento asinado eletronicamente O alcalde O secretario Ramón Tojo Lens. Diego Losada Romero.
13/07/2020 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2020

EDICTO O día 25 de xuño de 2020 aprobouse, por decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2020. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 7 de xullo de 2020. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi M.ª Teresa Deus Trasobares
13/07/2020 | Administración LocalMunicipal
Oza-Cesuras
Exposición pública da aprobación do padrón da taxa por recollida de lixo, exercizo 2020

ÓRGANO E DATA DE APROBACIÓN: Xunta de Goberno Local do Concello de Oza-Cesuras do 6 de xullo de 2020. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 7 de xullo de 2020. O ALCALDE, Asdo.-José Pablo González Cacheiro.
13/07/2020 | Administración LocalMunicipal
Rianxo
Tesourería - Recadación
Anuncio de delegación na Deputación Provincial da Coruña das competencias para a instrución e recadación dos expedientes sancionadores de tráfico, e a xestión, inspección e recadación da taxa pola utilización privativa ou aproveitamentos especiais

Departamento: Recadación ANUNCIO Delegación na Deputación Provincial da Coruña das competencias para a instrución e recadación dos expedientes sancionadores de tráfico, e a xestión, inspección e recadación da taxa pola utilización privativa ou aproveitamentos especiais O Pleno do Concello en sesión ordinaria de 30.01.2020 acordou delegar na Deputación Provincial da Coruña as competencias necesarias para:  A instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, así como para a súa recadación tanto en período voluntario como executivo.  A xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolos ou voos das vías públicas, a favor de empresas explotadoras de servizos de subministración de interese xeral. De conformidade co exposto no citado acordo municipal sométese o expediente a información pública polo prazo de trinta días hábiles, a contar dende o día seguinte ao da insercción deste anuncio no BOP, para que poida ser examinado e se presenten as reclamacións que se estimen oportunas. Se transcorrido o citado prazo, non fosen presentadas alegacións, considerarase aprobado definitivamente o citado acordo En Rianxo, a 8 de xullo de 2020. O alcalde Adolfo Muíños Sánchez
13/07/2020 | Administración LocalMunicipal
Abegondo
Aprobación definitiva do orzamento 2020

APROBACIÓN DEFINITIVA DO ORZAMENTO MUNICIPAL 2020 Aprobado inicialmente o orzamento, plantilla e cadro de persoal para o exercicio 2020 en data 28 de maio e publicado anuncio de exposición ao público no BOP núm.80, do 4 de xuño, transcorrido o prazo de 15 días previsto no artigo 169.1 do TRLRFL e resoltas as alegacións presentadas e aprobado definitivamente en sesión plenaria de data 9 de xullo, de conformidade co mesmo artigo procédese a publicación do mesmo resumido por capítulos e cadro de persoal. De acordo co disposto no artigo 171 da mesma lei, contra a aprobación do presente orzamento poderá interpoñerse o correspondente recurso contencioso-administrativo no prazo de dous meses ante o Tribunal Superior de Xustiza de Galicia dende o día seguinte á data de publicación do presente anuncio de conformidade co previsto no artigo 46.1 da Lei 29/98 da xurisdición contencioso-administrativa. ORZAMENTO XERAL 2020, RESUMO POR CAPÍTULOS PLANTILLA CONCELLO DE ABEGONDO. ANO 2020 Abegondo, 9 de xullo de 2020. O alcalde José Antonio Santiso Miramontes
13/07/2020 | Administración LocalMunicipal
A Laracha
Anuncio selección limpeza de praias 2020

Comunícase que por medio do decreto da Alcaldía 456/2020 e 457/2020 aprobáronse as BASES DE SELECCIÓN 5 PEÓNS DE LIMPEZA PRAIAS 2020 e as BASES DE SELECCÍON DE 2 CAPATACES PARA LIMPEZA DE PRAIAS para a contratación de: As bases da convocatoria pódense consultar no taboleiro de anuncios municipal, na páxina web do Concello e na sede electrónica do Concello (https://sede.alaracha. gal). A Laracha, 7 de xullo de 2020 O alcalde José Manuel López Varela
13/07/2020 | Administración LocalMunicipal
Carral
Exposición pública da conta xeral do Concello de Carral correspondente ao exercicio de 2019

Logo de formar a Intervención a conta xeral do Concello de Carral (A Coruña) correspondente ao exercicio de 2019, e de poñer as contas e a documentación complementaria que a integran a disposición de todos/as os/as membros da Corporación e, por tanto, dos/as integrantes da Comisión Especial de Contas do Concello dende o 11 de xuño de 2020, en cumprimento do establecido no artigo 212.4 da Lei 5/1997, do 22 de xullo, de Administración Local de Galicia, a devandita Comisión emitiu informe favorable ao respecto na súa sesión realizada o 06 de xullo de 2020. En cumprimento do establecido no art.212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, a conta xeral e o devandito informe da Comisión Especial de Contas quedan expostos ao público por prazo de 15 días dende a publicación deste anuncio no Boletín Oficial da Provincia da Coruña, durante os cales e oito máis os/as interesados/as poderán presentar reclamacións, reparos ou observacións. En canto a Comisión especial os examine e practique cantas comprobacións estime necesarias, emitirá un novo informe. Acompañada dos informes da Comisión Especial e das reclamacións e reparos formulados, a conta xeral someterase ao Pleno da Corporación, para que, no seu caso, sexa aprobada e rendida ao Consello de Contas de Galicia e ao Tribunal de Cuentas. Carral, 07 de xullo de 2020. O ALCALDE Francisco Javier Gestal Pose
13/07/2020 | Administración LocalMunicipal
Laxe
Aprobación inicial do Plan de prevención e defensa contra os incendios forestais

E D I C T O Na sesión plenaria celebrada o día 17 de xuño de 2020, o Pleno desta Corporación acordou aprobar inicialmente o Plan de Prevención e defensa contra os incendios forestais do Concello de Laxe redactada por SEAGA e someter este acordo a información pública por prazo de vinte (20) días, mediante anuncio no Boletín Oficial da Provincia. Durante este prazo, que empezará a contar dende o seguinte ao de inserción do presente anuncio, calquera persoa física ou xurídica poderá examinar o expediente e presentar as alegacións e reclamacións que estimen oertinentes. Así mesmo, estará a disposición dos interesados na sede electrónica deste Concello https://sede.laxe.es.De non formularse reclamacións en tempo hábil, esta aprobación inicial será elevada a definitiva sen máis trámite, segundo o disposto no artigo 72 da Lei 39/2015, do un de outubro, do procedemento administrativo común das Administracións Públicas. Laxe, 8 de xullo de 2020. O alcalde-presidente José Luis Pérez Añón
13/07/2020 | Administración LocalMunicipal
Oza-Cesuras
Exposición pública da aprobación do padrón da taxa por prestación do servizo de saneamento e depuración de augas residuais, exercizo 2020

ÓRGANO E DATA DE APROBACIÓN: Xunta de Goberno Local, sesión do 6 de xullo de 2020. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 7 de xullo de 2020. O ALCALDE, Asdo.- José Pablo González Cacheiro
13/07/2020 | Administración LocalMunicipal
A Pobra do Caramiñal
Anuncio de reinicio do período de cobranza de determinados tributos

Pola presente dase publicidade á Resolución da Alcaldía n.º 2020-0321, de data 07/07/2020, co seguinte teor literal: “Visto que en data 15/04/2020, mediante resolución da Alcaldía n.º 2020-0182, deixouse sen efecto a data de remate do período voluntario de pagamento do Imposto sobre vehículos de tracción mecánica do ano 2020, así como se suspendeu tamen o cobro das taxas e prezos públicos que se enumeran a continuación: Taxas pola prestación dos servizos de subministro de auga e sumidoiro Taxa pola prestación do servizo de recollida de lixo Taxas por ocupación da vía pública, venda ambulante, mesas e cadeiras. Taxa por servizo de mercado municipal. Taxa pola ocupación pública do mercadillo municipal. Considerando que as circunstancias excepcionais que deron lugar a tal decisión se atopan en tendencia decrecente, o que fai aconsellable reanudar os períodos de cobro para que a tesouraría municipal recobre a liquidez necesaria para afrontar os pagamentos. Por todo o anteriormente exposto, e en aplicación das atribucións asignadas a esta Alcaldía no artigo 21 da Lei 7/1985, do 2 de abril, reguladora das bases do réxime local, Primeiro.- Reiniciar o período de pago voluntaria do Imposto sobre vehículos de tracción mecánica do ano 2020. O novo período voluntario de pago será do 15 de xullo ao 30 de setembro de 2020. Segundo.- Reanudar o cobro das taxas e prezos públicos que se enumeran a continuación: Taxas pola prestación dos servizos de subministro de auga e sumidoiro Taxa pola prestación do servizo de recollida de lixo Taxas por ocupación da vía pública, venda ambulante, mesas e cadeiras. Taxa por servizo de mercado municipal. Taxa pola ocupación pública do mercadillo municipal. Terceiro.- Publíquese anuncio no taboleiro de edictos municipal, na sede electrónica municipal e no Boletín Oficial da provincia da Coruña. Cuarto.- Dese traslado da presente Resolución aos departamentos de Intervención e Tesourería aos efectos oportunos. Quinto.- Dese conta da presente Resolución ao Pleno da Corporación na primeira sesión que se celebre, en cumprimento do recollido no artigo 42 do Real Decreto 2568/1986, do 28 de novembro.” Na Pobra do Caramiñal, a 8 de xullo de 2020 asdo. O alcalde José Luis Piñeiro García
13/07/2020 | Administración LocalMunicipal
Rois
Aprobación inicial do padrón fiscal da taxa de recollida de lixo do ano 2020

ANUNCIO APROBACIÓN INICIAL DO PADRÓN FISCAL DA TAXA DE RECOLLIDA DO LIXO DO ANO 2020 Por resolución da Alcaldía de data 7 de xullo de 2020, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2020, o que se fai público durante un prazo de 30 días naturais durante o cal os interesados poderán examinar o expediente e presentar cantas reclamacións estimen oportunas. Rois, 7 de xullo de 2020. O alcalde Ramón Tojo Lens
13/07/2020 | Administración LocalMunicipal
Rianxo
Tesourería - Recadación
Plan Madruga 2020

ASUNTO: Aprobación Prezo Público PLAN MADRUGA 2020 A Xunta de Goberno do Concello de Rianxo, en sesión celebrada o día 18/06/2020, acordou a aprobación do Prezo Público PLAN MADRUGA 2020 tal e como se indica a continuación: Aprobar o prezo publico de 15 €/ por persoa participante. Rianxo, 8 de xullo de 2020 O Alcalde, Asdo.: Adolfo Muiños Sánchez
13/07/2020 | Administración LocalMunicipal
Oza-Cesuras
Aprobación inicial da Ordenanza municipal para a protección e conservación dos camiños e vías municipais en relación coas operacións de corta e saca de madeira deste Concello

REGULACIÓN: Arts.49 e 70 da Lei 7/1985, de 2 de abril, reguladora das Bases do Réxime Local e art.133.1 da Lei 39/2015, de 1 de outubro, do Procedemento Administrativo Común das Administracións Públicas. APROBACIÓN: Concello Pleno, sesión do 7 de xullo de 2020 PERIODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións e/ou suxerencias polos interesados.1) Adopción de acordo definitivo, resolvendo eventuais reclamacións.2) De non presentarse reclamacións entenderáse definitivamente adoptado o acordo sen necesidade de acordo plenario. Oza- Cesuras, 7 de xullo de 2020 O ALCALDE, José Pablo González Cacheiro.
17/07/2020 | Administración LocalMunicipal
Paderne
Convocatoria de selección de personal limpeza praias -3 peóns

ANUNCIO CONVOCATORIA SELECCIÓN DE TRES PEÓNS Por Decreto n.º 137/2020, do 15 de xullo de 2020, o alcalde-presidente do Concello de Paderne resolveu convocar procedemento público para a contratación laboral temporal de tres peóns ata o 31 de outubro de 2020 e aprobar as bases para a realización do correspondente concurso-oposición. As bases están a disposición dos/as interesados/as no taboleiro de anuncios da sede electrónica do Concello https://sede.concellodepaderne.es/gl/. O prazo de presentación de instancias será de 5 días hábiles, contados a partir do día seguinte á data de publicación do presente anuncio no BOP. Paderne, 15 de xullo de 2020. O alcalde-presidente César Longo Queijo
17/07/2020 | Administración LocalMunicipal
A Laracha
Anuncio 3 bolsas de traballo para: auxiliar de biblioteca, peón de instalacións deportivas e auxiliar centro terceira idade

Comunícase que por medio de Providencias da Alcaldía do 15.07.2020 (Exptes.2020/E001/000008, 2020/E001/000009 e 2020/E001/000010, ), aprobáronse as bases de selección de persoal laboral temporal para a formación de 3 BOLSAS DE EMPREGO MUNICIPAL PARA A COBERTURA, CON CARÁCTER TEMPORAL, DO POSTO DE TRABALLO AUXILIAR DE BIBLIOTECA, PEÓN DE INSTALACIÓNS DEPORTIVAS E AUXILIAR CENTRO TERCEIRA IDADE, BAIXO A MODALIDADE DE CONTRATO LABORAL TEMPORAL DE INTERINIDADE. O Concello da Laracha convoca as seguintes: - BOLSA DE TRABALLO PARA O POSTO DE AUXILIAR DE BIBLIOTECA. - BOLSA DE TRABALLO PARA O POSTO DE PEÓN INSTALACIÓNS DEPORTIVAS. - BOLSA DE TRABALLO PARA O POSTO DE AUXILIAR CETNRO TERCEIRA IDADE. As bases da convocatoria pódense consultar no taboleiro de anuncios municipal, na paxina web do Concello e na sede electrónica do Concello (https://sede.alaracha. gal). A Laracha, 15 de xullo de 2020 O alcalde José Manuel López Varela
17/07/2020 | Administración LocalMunicipal
Betanzos
Aprobación inicial de modificación de Ordenanzas fiscais

O Pleno do Concello de Betanzos en sesión extraordinaria celebrada o 17 de xuño de 2020, aprobou inicialmente a modificación das seguintes ordenanzas fiscais: · Ordenanza fiscar número 4 reguladora da Taxa polo outorgamento de licenzas de apertura de establecementos. · Ordenanza fiscal número 6 reguladora da Taxa pola intervención municipal nas comunicacións previas e no outorgamento de licenzas urbanísticas. · Ordenanza fiscal número 9 reguladora da Taxa por ocupación de terreos de uso público por mesas e cadeiras, tribunas, estrados e outros elementos análogos con finalidade lucrativa. · Ordenanza fiscal número 12 reguladora da Taxa por ocupación de terreos de uso público local con mercadorías, materiais de construción, refugallos, valos e instalacións análogas. · Ordenanza fiscal núm.13 reguladora da taxa por entrada de vehículos desde a vía pública para aparcadoiro, cargamento, descargamento e outras actividades en interese particular. E en cumprimento do disposto no artigo 17.2 do Texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, sométese o expediente a información pública pola prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a diposición dos interesados na sede electrónica deste Concello https://sede.betanzos. gal Se transcorrido o devandito prazo non se presentaron reclamacións, considerarase aprobado definitivamente o dito acordo. Betanzos, 13 de xullo de 2020 A Alcaldía Olga Raquel Jon Patxi Riis Lebada
17/07/2020 | Administración LocalMunicipal
A Laracha
Delegación específica voda

De conformidade co disposto no artigo 51 do Código Civil, nos artigos 21.3 e 23.4 da Lei 7/1985, de 2 de abril, reguladora das bases do réxime local, nos artigos 44 e 47 do Regulamento de organización, funcionamento e réxime xurídico das Corporacións Locais aprobado polo Real decreto 2568/1986, de 28 de novembro, no artigo 61.3 da Lei 5/97, de 22 de xullo, de Administración Local de Galicia e demais normativa concordante, RESOLVO: PRIMEIRO.- Delegar a favor de D. JESÚS SOUTO PENA, Concelleiro do Concello da Laracha, a atribución para autorizar a celebración dun matrimonio o día 18 de xullo de 2020, ás 10:00 horas, na Casa Consistorial do Concello da Laracha. SEGUNDO.- Publicar esta resolución no Boletín Oficial da Provincia. TERCEIRO.- Comunicar a D. DIMAS JESUS HEDLUND CRISMARIU a presente resolución para o seu coñecemento e efectos. A Laracha, 14 de xullo de 2020 O alcalde José Manuel López Varela
17/07/2020 | Administración LocalMunicipal
Santa Comba
Anuncio de aprobación definitiva do expediente de modificación do anexo de subvencións nominativas para o ano 2020

ANUNCIO DE APROBACIÓN DEFINITIVA DO EXPEDIENTE DE MODIFICACIÓN DO ANEXO DE SUBVENCIÓNS NOMINATIVAS PARA O ANO 2020 Transcorrido o prazo de exposición ao público do acordo provisional, e ao non haberse presentado reclamacións algunha, queda automáticamente elevado a definitivo o acordo plenario provisional deste Concello sobre a modificación do anexo de subvencións nominativas para o ano 2020, das seguintes subvencións nominativas do ano 2019: SUBVENCIÓNS NOMINATIVAS 2020 Consonte o artigo 169.3 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais (TRLRFL), en relación ao seu artigo 177.2, procédese a publicar o resumo por capítulos estado de gastos do orzamento de 2020, prorrogado do 2019. De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recurso contencioso-administrativo, nos termos e prazos establecidos na Lei de Xusrisdicción Contencioso-Administrativo. Santa Comba, 14 de xullo de 2020. O alcalde David Barbeira García
17/07/2020 | Administración LocalMunicipal
Ames
Aprobación definitiva da derrogación da Ordenanza fiscal número 3. B.3 reguladora da taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa

En sesión plenaria do 14 de maio de 2020 é aprobada definitivamente a derrogación da Ordenanza fiscal número 3. B.3 reguladora da taxa por ocupación de terreos de uso público con mesas, cadeiras, tribunas, taboados e outros elementos análogos, con finalidade lucrativa. O non presentarse reclamacións durante o prazo de exposición pública a aprobación definitiva da derrogación se produce de forma automática. Contra o presente acordo interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Ames, 14 de xullo do 2020 O alcalde José M. Miñones Conde
17/07/2020 | Administración LocalMunicipal
Porto do Son
Listaxe provisional de admitidos/excluídos de técnico de xestión

Oferta de emprego público 2017 – Técnico de Xestión Lista provisional de admitidos/excluídos Comunícase que por medio do decreto de Alcaldía num.475 de data 08.07.2020 aprobáronse as listas provisionais de admitidos e excluídos do proceso selectivo de oposición dunha praza de Funcionario/a de carreira, pertencente ao grupo “A”, subgrupo “A2”, encadrado na Escala de Administración Xeral, Subescala de Xestión, baixo a denominación “Técnico de xestión: “RESOLVO: Primeiro. –Aprobar a listaxe provisional de aspirantes admitidos e excluidos das probas selectivas para o nomeamento en propiedade, a través do proceso selectivo de oposición dunha praza de Funcionario/a de carreira, pertencente ao grupo “A”, subgrupo “A2”, encadrado na Escala de Administración Xeral, Subescala de Xestión, baixo a denominación “Técnico de xestión”: ADMITIDOS: EXCLUÍDOS: Ningún. Segundo. –Os/as aspirantes excluídos dispoñen dun prazo de 10 días hábiles, contado desde o seguinte ao da publicación da resolución no BOP para emendar, de ser o caso, os defectos que motivaron a exclusión e presentar nova documentación. Rematado o prazo para a emenda de solicitudes, de ser o caso, o alcalde aprobará a listaxe definitiva de admitidos e excluídos, que se publicará nos mesmos medios que a listaxe provisional. De non haber aspirantes excluídos, a listaxe provisional elevarse a definitiva na mesma resolución de aprobación. Terceiro. –Publicar, ao abeiro do disposto nas bases, o correspondente anuncio no BOP, na web municipal (portal emprego) e no taboleiro de edictos do Concello. Porto do Son, 14 de xullo de 2020. O alcalde-presidente Asdo.: José Luis Oujo Pouso
17/07/2020 | Administración LocalMunicipal
A Baña
Padrón subministro auga

Elaborado pola empresa concesionaria dos servizos o padrón fiscal da taxa por servizos de subministración de auga e conservación de contadores e acometidas, correspondente ao 2º trimestre de 2020, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello e na oficina de Espina & Delfín, S. L. sita na rúa Tedelle, 1 baixo, A Baña, en horario de 11:00 a 13:30 horas, xoves, para que as persoas interesadas poidan examinalo e, no seu caso, formular as reclamacións oportunas. Contra os recibos que contén o padrón poderá formularse ante o alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, que aproba o texto refundido da Lei reguladora das facendas locais, nos termos previstos en dito precepto. Polo que respecta ao canon da auga poderá ser obxecto de reclamación económica - administrativa ante o órgano económico - administrativo da Comunidade Autónoma de Galicia, no prazo de un mes desde que se entenda producida a notificación consonte co disposto no art.49.7 do Decreto 136/2012, que aproba o Regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria, e de anuncio de cobranza segundo o disposto no art.24 do RD 939/2005, que aproba o Regulamento xeral de recadación. O pagamento poderá efectuarse nas oficinas da empresa Espina & Delfín, abertas ao público, en horario de 11:00 a 13:30 horas, xoves, en período voluntario ata o vindeiro 31 de outubro de 2020. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga, a vía de constrinximento será realizada pola Consellería de Facenda, da Xunta de Galicia. A Baña, 14 de xullo de 2020. O Alcalde, José Antonio Pereira Gil
17/07/2020 | Administración LocalMunicipal
Val do Dubra
Anuncio definitivo de modificación da Ordenanza fiscal lixo

ANUNCIO Unha vez rematado o período de exposición pública e non habéndose formulado reclamación algunha, enténdese definitivamente aprobado o acordo provisional adoptado polo Pleno, en sesión celebrada en data 07 de febreiro de 2020, relativo á modificación da Ordenanza fiscal reguladora da taxa polo servizo de recollida de lixo, o que en cumprimento do disposto no artigo 17.4 do Real decreto lexislativo 2/2004, do 05 de marzo, insértase a continuación o seu texto íntegro: O artigo 7 queda redactado como segue: “Artigo 7.–Exencións e bonificacións. Establécese unha bonificación de 3,82 euros anuais en cada tarifa correspondente ás vivendas, con efectos retroactivos desde o 1 de xaneiro de 2019, e que se manterá en tanto a entidade Sogama continúe bonificando a tonelada por residuos domésticos xestionada de conformidade co disposto na resolución da Consellería de Medio Ambiente, Territorio e Vivenda de 15 de xaneiro de 2019.” En Val do Dubra, a 6 de xullo de 2020. O ALCALDE-PRESIDENTE Asdo.: José Manuel Varela Ferreiro
17/07/2020 | Administración LocalMunicipal
Lousame
Publicación de anuncio de aprobación definitiva da MC 10/2020

Aprobación definitiva da MC 10/2020 De conformidade cos artigos 169 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, considérase definitivamente aprobado o expediente de modificación de créditos 10/2020 mediante a modalidade de crédito extraordinario, por un importe de 201.777,89 €. O dito expediente foi aprobado inicialmente polo Pleno, na sesión do 17.06.2020, e publicado o anuncio de exposición pública no Boletín Oficial da Provincia da Coruña núm.91, do 19.06.2020. Finalizado o prazo de quince días hábiles, non se presentou ningún tipo de reclamación. O resumo dos créditos do orzamento de gastos e ingresos do Concello para 2020, resumido por capítulos, coas modificacións introducidas polo presente expediente, é o seguinte: ESTADO DE GASTOS ESTADO DE INGRESOS Segundo o disposto no artigo 171.1 do Real Decreto Lexislativo 2/2004, poderase interpoñer directamente contra este acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Lousame, a 14 de xullo de 2020. A alcaldesa M.ª Teresa Villaverde Pais